钦定古今图书集成/明伦汇编/氏族典/第309卷 > 《凌迪知万姓统谱》 > 囊瓦
## 钦定古今图书集成/明伦汇编/氏族典/第309卷 > 《凌迪知万姓统谱》 > 囊瓦

按《春秋臣传》：“囊瓦，字子常，楚令尹子囊之孙也。”定公
三年，“蔡昭侯为两佩，与两裘以如楚，献其一于昭王，
子常欲之，弗与，三年止之。唐成公如楚，有两肃爽马，
子常欲之，弗与，亦三年止之。及唐人献马，蔡人献佩，
乃归蔡侯。唐侯四年冬，蔡侯、吴子、唐侯伐楚，子常三
战不克，遂奔郑。吴人五战及郢，楚子奔随。”申包胥乞
师于秦。明年，败吴师，楚子乃归。初，斗且廷见子常，子
常与之语，问蓄货聚马。归以语其弟曰：“令尹其不免
乎？问蓄聚积实，如饿豺狼焉，殆必亡也。昔斗子文三
舍令尹，无一日之积，恤民之故丑。成王闻子文之朝
不及夕也，于是乎每朝设脯一束，糗一筐，以羞子文，
至于今，令尹秩之。成王每出子文之”禄，必逃，王止而
后复。人谓子文曰：“人生求富，而子逃之，何也？”对曰：“夫
从政者，以庇民也。民多旷者，而我取富焉，是勤民以
自封也，死无日矣。”我逃死，非逃富也。故庄王之世，灭
若敖氏，唯子文之后在，至今为楚良臣，是不先恤民
而后己之富乎？今子常相楚，四境盈垒，道殣相望，是
之不恤而蓄聚不厌，积货滋多，蓄怨滋厚，不亡何待。